ai4bharat/Pralekha huggingface dataset:
युवा कार्यक्रम एवं खेल मंत्रालय
अनुराग सिंह ठाकुर ने राष्ट्रमंडल खेल 2022 के लिए भारत की तैयारियों की समीक्षा की; कहा, ओलंपिक के बाद बढ़ी ट्रेनिंग और प्रतिस्पर्धा की रफ्तार
केंद्रीय युवा कार्यक्रम और खेल मंत्री श्री अनुराग सिंह ठाकुर ने गुरुवार को मिशन ओलंपिक सेल  की बैठक में राष्ट्रमंडल खेल 2022 के लिए भारत की तैयारियों की समीक्षा की। आगामी राष्ट्रमंडल खेलों में कुल 215 एथलीट भारत का प्रतिनिधित्व करेंगे।
एमओसी की बैठक में लम्बी कूद की पूर्व खिलाड़ी अंजू बॉबी जॉर्ज, पूर्व हॉकी खिलाड़ी वीरेन रसकिन्हा, पूर्व टेबल टेनिस खिलाड़ी मोनालिसा बरुआ, पूर्व पहलवान योगेश्वर दत्त तथा पूर्व बैडमिंटन खिलाड़ी तृप्ति मुर्गंडे उपस्थित थीं।
श्री ठाकुर ने तैयारियों की समीक्षा करते हुए कहा, “एथलीटों की तैयारी जोरों से चल रही है। मुझे खुशी है कि ओलंपिक के बाद प्रशिक्षण और प्रतियोगिता की गति बढ़ी है और हम ओलंपिक और पैरालंपिक के बाद निरंतर सफलता की उम्मीद कर सकते हैं।”
समीक्षा के दौरान भारत की तैयारी के कई पहलू सामने आए। टोक्यो 2020 ओलंपिक के बाद एथलीट फिर से पूर्ण प्रशिक्षण पर हैं, जिनमें राष्ट्रीय शिविरों में प्रशिक्षण एवं कई अंतरराष्ट्रीय प्रशिक्षण और प्रतियोगिताएं शामिल हैं। अब तक, भारत सरकार ने उन खेलों में 111 एक्सपोज़र ट्रिप की सुविधा प्रदान करने में मदद की है, जिनमें भारत बर्मिंघम 2022 में मुकाबला करेगा।
राष्ट्रीय खेल संघ  भी राष्ट्रीय शिविर आयोजित करने के लिए साथ मिलकर काम कर रहे हैं।
ओलंपिक के बाद कई विशिष्ट एथलीट अपनी प्रशिक्षण योजना के अनुसार, सरकारी खर्च पर विदेशों में प्रशिक्षण प्राप्त कर रहे हैं। ओलंपिक खेलों के बाद फिर से प्रशिक्षण शुरू करने के क्रम में जैवलिन थ्रो चैंपियन नीरज चोपड़ा चूला विस्टा , अंताल्या  और फिनलैंड में प्रशिक्षण ले रहे हैं, भारोत्तोलक मीराबाई चानू सेंट लुइस  में विशेषज्ञ कोच डॉ. आरोन हॉर्शिग के साथ प्रशिक्षण लेते हुए समय बिता रहीं हैं, स्टीपलचेज़र अविनाश सेबल अप्रैल 2022 से कोच स्कॉट सिमंस के साथ कोलाराडो स्प्रिंग्स  में हैं और साइक्लिंग टीम तीन महीने से स्लोवेनिया और पुर्तगाल में है। राष्ट्रमंडल खेल 2022 से पहले, पुर्तगाल और आयरलैंड गणराज्य में टेबल टेनिस और बॉक्सिंग टीम के एक्सपोजर ट्रिप को भी मंजूरी दी गयी है।
प्रधानमंत्री कार्यालय
प्रधानमंत्री ने स्वामी विवेकानंद को उनकी पुण्यतिथि पर याद किया
प्रधानमंत्री श्री नरेन्द्र मोदी ने स्वामी विवेकानंद को उनकी पुण्य तिथि पर याद करते हुए कहा है कि सेवा, मानवता और आध्यात्मिक ज्ञान के उनके आदर्श हमें एक मजबूत और जीवंत भारत के निर्माण की दिशा में प्रेरित और मार्गदर्शन करते रहेंगे।
प्रधानमंत्री ने ट्वीट किया;
''महान स्वामी विवेकानंद का उनकी पुण्यतिथि पर स्मरण कर रहा हूं। सेवा, मानवता और आध्यात्मिक ज्ञान के उनके आदर्श हमें एक मजबूत और जीवंत भारत निर्माण की दिशा में प्रेरित और मार्गदर्शन करते हैं। हम एकता और बंधुत्व के उनके विजन को पूरा करने के लिए अपनी प्रतिबद्धता दोहराते हैं।
विधि एवं न्याय मंत्रालय
प्रेस विज्ञप्ति
राष्ट्रपति को भारत के संविधान के अनुच्छेद 223 द्वारा प्रदत्त अधिकारों का उपयोग करते हुये हिमाचल प्रदेश उच्च न्यायालय की वरिष्ठतम न्यायाधीश श्रीमती न्यायमूर्ति सबीना को उच्च न्यायालय का मुख्य न्यायाधीश नियुक्त करते हुये हर्ष हो रहा है। उनका कार्यकाल हिमाचल प्रदेश उच्च न्यायालय के मुख्य न्यायाधीश श्री न्यायमूर्ति मोहम्मद रफीक के 25 मई, 2022 को अवकाश ग्रहण करने के फलस्वरूप प्रभावी हो जायेगा।
न्याय  विभाग, विधि एवं न्याय मंत्रालय
एमजी/एएम/एकेपी
(Visitor Counter : 313
नवीन एवं नवीकरणीय ऊर्जा मंत्रालय
आईआरईडीए ने हितधारकों की 14वीं परामर्श बैठक आयोजित की
भारतीय अक्षय ऊर्जा विकास एजेंसी  नवीन और नवीकरणीय ऊर्जा मंत्रालय के प्रशासनिक नियंत्रण के तहत भारत सरकार की एक मिनी रत्न  उद्यम है। इसने नवीकरणीय ऊर्जा क्षेत्र के विकास के लिए और अपने सम्मानित व्यापार भागीदारों से मूल्यवान फीडबेक प्राप्त करने के बारे में रचनात्मक विचार-विमर्श हेतु दिनांक 16 सितंबर, 2023 को हितधारकों की 14वीं विचार–विमर्श बैठक आयोजित की। इस बैठक की अध्यक्षता आईआरईडीए के अध्यक्ष एवं प्रबंध निदेशक  श्री प्रदीप कुमार दास ने की। वर्चुअल प्लेटफॉर्म के माध्यम से हुई, इस बैठक में व्यापक भागीदारी और सहभागिता सुनिश्चित हुई।
सत्र की शुरुआत एक व्यापक प्रस्तुति के साथ हुई, जिसमें आईआरईडीए  द्वारा हाल ही में की गई कारोबारी पहलों के साथ-साथ ही इसकी उल्लेखनीय उपलब्धियों पर भी प्रकाश डाला गया। इस प्रस्तुति में इरेडा द्वारा अपने मौजूदा ऋण उत्पादों में अभी हाल में किए गए संशोधनों को भी शामिल किया गया और पिछली बैठक के दौरान हितधारकों से प्राप्त हुए मुख्य सुझावों पर भी एक कार्रवाई रिपोर्ट उपलब्ध कराई गई।
अपने संबोधन में, इरेडा के अध्यक्ष एवं प्रबंध निदेशक ने इस कंपनी के ऐतिहासिक विकास और उपलब्धियों में महत्वपूर्ण भूमिका निभाने के लिए आईआरईडीए के व्यापार भागीदारों के प्रति आभार व्यक्त किया। उन्होंने यह स्वीकार किया कि हितधारकों की परामर्श बैठकें आईआरईडीए के तेजी से विकास को बढ़ावा देने में बहुत महत्वपूर्ण रही हैं।
श्री दास ने हरित हाइड्रोजन और अपतटीय पवन जैसी बड़ी वित्तीय आवश्यकताओं और बढ़ी हुई निर्माण समय सीमा वाली परियोजनाओं में भी उभरती नवीकरणीय प्रौद्योगिकियों का समर्थन करने के बारे में इरेडा की प्रतिबद्धता पर जोर दिया। उन्होंने इन उपक्रमों के वित्तपोषण के लिए इरेडा की तत्परता और एक प्रमुख संयुक्त ऋणदाता के रूप में इसकी स्थिति पर भी प्रकाश डाला। इरेडा और सार्वजनिक क्षेत्र के विभिन्न बैंकों और वित्तीय संस्थानों के बीच समझौता ज्ञापन पर हस्ताक्षर करने से इरेडा की इस प्रतिबद्धता को और अधिक बल मिला है।
चर्चा के दौरान, व्यापार भागीदारों ने भी परियोजना विकास के दौरान इरेडा टीम द्वारा प्रदान की गई त्वरित प्रतिक्रिया और समर्थन के लिए अपना आभार व्यक्त किया। उन्होंने नवीकरणीय ऊर्जा क्षेत्र की विशिष्ट आवश्यकताओं को पूरा करने के लिए तैयार किए गए नवाचारी वित्तीय उत्पादों के लिए भी इरेडा की प्रशंसा की।
हितधारकों की 14वीं परामर्श बैठक ने इरेडा और उसके सम्मानित भागीदारों को उपयोगी संवाद करने, सहयोग को बढ़ावा देने और मूल्यवान परिज्ञान का आदान-प्रदान करने के लिए एक मूल्यवान मंच उपलब्ध कराया है।..एमजी/एमएस/आरपी/आईपीएस/एसएस
(Visitor Counter : 39
युवा कार्यक्रम एवं खेल मंत्रालय
भारतीय खेल प्राधिकरण ने 117 एथलीटों के लिए राष्ट्रीय शिविर 31 मार्च तक बढ़ाने की स्वीकृति दी
भारतीय खेल प्राधिकरण ने इस वर्ष बर्मिंघम में होने वाले राष्ट्रमंडल खेलों और हांग्जोऊ में होने वाले एशियाई खेलों की तैयारी के लिए देश भर में पांच स्थानों पर 117 ट्रैक एंड फील्ड एथलीटों और 45 कोचिंग और सहायक कर्मचारियों के लिए राष्ट्रीय शिविर को 31 मार्च तक बढ़ाने की मंजूरी दे दी है।
64 पुरुष और 53 महिला एथलीटों के लिए राष्ट्रीय शिविर नेताजी सुभाष नेशनल इंस्टीट्यूट ऑफ स्पोर्ट्स , लक्ष्मीबाई राष्ट्रीय शारीरिक शिक्षा महाविद्यालय , भारतीय खेल प्राधिकरण-साई राष्ट्रीय उत्कृष्टता केंद्र , जवाहरलाल नेहरू स्टेडियम  और ऊषा स्कूल ऑफ एथलेटिक्स  में हो रहे हैं।
17 वर्ष की उम्र में, विश्व अंडर-20 चैंपियनशिप में लंबी कूद की रजत पदक विजेता शैली सिंह शिविर में सबसे कम उम्र की एथलीट हैं। सीमा पुनिया, जिन्होंने 2002 में विश्व जूनियर चैंपियनशिप में डिस्कस थ्रो स्पर्धा का कांस्य पदक जीता था और पिछले चार राष्ट्रमंडल खेलों में से प्रत्येक में पोडियम पर रही हैं, शिविर में सबसे अनुभवी एथलीट हैं।
टोक्यो ओलंपिक खेलों के भाला फेंक के स्वर्ण पदक विजेता नीरज चोपड़ा संयुक्त राज्य अमेरिका के चुला विस्टा में कोच डॉ. क्लॉस बार्टोनिट्ज़ के साथ प्रशिक्षण ले रहे हैं।
एथलीटों के नाम :
पुरुष :
400 मीटर दौड़ : मोहम्मद अनस याहिया, अरोकिया राजीव, अमोज जैकब, नोआ निर्मल टॉम, नागनाथन पांडी, हर्ष कुमार, आयुष डबास, विक्रांत पांचाल, मोहम्मद अजमल, सार्थक भांबरी, कपिल, राजेश रमेश, करणप्रीत सिंह और राशिद।
800 मीटर और 1500 मीटर दौड़ : मंजीत सिंह, अजय कुमार सरोज, अनकेश चौधरी, कृष्ण कुमार, राहुल, शशि भूषण, अभिनंदन सुंदरेसन, अंकित और मुजमिल अमीर।
5000 मीटर और 10,000 मीटर दौड़ : अभिषेक पाल, धर्मेंद्र, कार्तिक कुमार और अमित जांगीर
3000 मीटर स्टीपलचेज: अविनाश सेबल, शंकर लाल स्वामी, बालकिशन, मोहम्मद नूर हसन और अतुल पूनिया।
400 मीटर बाधा दौड़: अय्यासामी धरुन, एम पी जाबिर, संतोष कुमार, धवल महेश उटेकर और थॉमस मैथ्यू।
रेस वॉक: मनीष सिंह रावत, संदीप कुमार, राम बाबू, विकास सिंह, एकनाथ, जुनैद, सूरज पवार और अमित खत्री।
लंबी कूद: निर्मल साबू, मोहम्मद अनीस, युगांत शेखर सिंह और टी जे जोसेफ।
ट्रिपल जंप: यू कार्तिक, अब्दुल्ला अबूबकर, एल्धोस पॉल और गैली वेनिस्टर देवसहायम।
शॉटपुट: तजिंदरपाल सिंह तूर, ओम प्रकाश सिंह और करणवीर सिंह।
डिस्कस थ्रो: अभिनव, इकराम अली खान और अर्जुन कुमार।
भाला फेंक: रोहित यादव, साहिल सिलवाल, यशवीर सिंह, अर्शदीप सिंह और अभिषेक द्राल।
महिला:
100 मीटर और 200 मीटर दौड़ : दुती चंद, एस धनलक्ष्मी, हिमा दास, ए के दानेश्वरी, पी डी अंजलि, एन एस सिमी, कावेरी पाटिल और नित्या गांधे।
400 मीटर दौड़ : अंजलि देवी, एम आर पूवम्मा, वीके विस्मया, प्रिया एच मोहन, वी रेवती, वी सुभा, सुमी, रचना, नैंसी, आर विथ्या, दांडी ज्योतिका श्री और जिसना मैथ्यू।
800 मीटर, 1500 मीटर और 5000 मीटर दौड़ : लिली दास, पी यू चित्रा, चंदा और चत्रु गुमनाराम।
5000 मीटर और 10,000 मीटर दौड़ : कविता यादव।
मैराथन दौड़ : सुधा सिंह।
3000 मीटर स्टीपलचेज: पारुल चौधरी और प्रीति लांबा।
रेस वॉक: भावना जाट, प्रियंका गोस्वामी, सोनल सुखवाल, रमनदीप कौर और रवीना।
लंबी कूद: शैली सिंह, रेणु, एंसी सोजन और पूजा सैनी।
शॉटपुट: मनप्रीत कौर सीनियर, आभा कठुआ और कचनार चौधरी।
डिस्कस थ्रो: सीमा पुनिया, कमलप्रीत कौर, निधि रानी और सुनीता।
भाला फेंक: अन्नू रानी, कुमारी शर्मिला और संजना चौधरी।
हैमर थ्रो: मंजू बाला और सरिता आर सिंह।
हेप्टाथलॉन: पूर्णिमा हेम्ब्रम, मरीना जॉर्ज, सोनू कुमारी और काजल।
प्रधानमंत्री कार्यालय
प्रधानमंत्री 27 दिसंबर को हिमाचल प्रदेश के मंडी का दौरा करेंगे और 11,000 करोड़ रुपये से अधिक की पनबिजली परियोजनाओं का उद्घाटन और शिलान्यास करेंगे
ये परियोजनाएं क्षेत्र की अप्रयुक्त पनबिजली क्षमता का उपयोग करने पर प्रधानमंत्री के ध्यान केंद्रित करने को दर्शाती हैं
प्रधानमंत्री रेणुकाजी बांध परियोजना की आधारशिला रखेंगे जिसे सहकारी संघवाद के प्रधानमंत्री के दृष्टिकोण के तहत छह राज्यों को एक साथ लाकर संभव बनाया गया
यह परियोजना दिल्ली की जलापूर्ति में पर्याप्त वृद्धि करके दिल्ली के लिए अत्यधिक लाभकारी सिद्ध होगी
प्रधानमंत्री लुहरी प्रथम चरण पनबिजली परियोजना और धौलासिद्ध पनबिजली परियोजना की भी आधारशिला रखेंगे
प्रधानमंत्री सावरा-कुड्डू पनबिजली परियोजना का उद्घाटन करेंगे
प्रधानमंत्री हिमाचल प्रदेश ग्लोबल इन्वेस्टर्स मीट के दूसरे ग्राउंड ब्रेकिंग समारोह की अध्यक्षता करेंगे
लगभग 28,000 करोड़ रुपये की परियोजनाओं की शुरुआत के साथ इस क्षेत्र में निवेश को बढ़ावा मिलने की उम्मीद
प्रधानमंत्री श्री नरेन्द्र मोदी 27 दिसंबर 2021 को हिमाचल प्रदेश के मंडी का दौरा करेंगे। वह कल दोपहर करीब 12 बजे 11,000 करोड़ रुपये से अधिक की पनबिजली परियोजनाओं का उद्घाटन और शिलान्यास करेंगे। इससे पहले वह लगभग 11:30 बजे हिमाचल प्रदेश ग्लोबल इन्वेस्टर्स मीट के दूसरे ग्राउंड ब्रेकिंग समारोह की अध्यक्षता करेंगे।
प्रधानमंत्री ने देश में उपलब्ध संसाधनों की अप्रयुक्त क्षमता का पूरी तरह से उपयोग करने पर लगातार ध्यान केंद्रित किया है। इस संबंध में एक कदम हिमालयी क्षेत्र में पनबिजली क्षमता का अधिकतम उपयोग करना है। यात्रा के दौरान प्रधानमंत्री द्वारा परियोजनाओं का उद्घाटन करना और अन्य परियोजनाओं का शिलान्यास करना इस दिशा में उनके एक महत्वपूर्ण कदम को दर्शाता है।
प्रधानमंत्री रेणुकाजी बांध परियोजना का शिलान्यास करेंगे। लगभग तीन दशकों से लंबित पड़ी इस परियोजना को प्रधानमंत्री के सहकारी संघवाद की सोच से संभव बनाया गया। इस परियोजना को संभव बनाने के लिए केंद्र सरकार छह राज्यों हिमाचल प्रदेश, उत्तर प्रदेश, हरियाणा, राजस्थान, उत्तराखंड और दिल्ली से बातचीत कर उन्हें एक साथ लायी। 40 मेगावाट की इस परियोजना का निर्माण करीब 7000 करोड़ रुपये की लागत से किया जाएगा। यह दिल्ली के लिए बेहद लाभदायक साबित होगी। इसके जरिए दिल्ली को प्रति वर्ष लगभग 500 मिलियन क्यूबिक मीटर पानी की आपूर्ति हो सकेगी।
प्रधानमंत्री लुहरी प्रथम चरण पनबिजली परियोजना की आधारशिला रखेंगे। 210 मेगावाट की इस परियोजना का निर्माण 1800 करोड़ रुपये से अधिक की लागत से किया जाएगा। इससे प्रति वर्ष 750 मिलियन यूनिट से अधिक बिजली का उत्पादन होगा। यह आधुनिक और भरोसेमंद ग्रिड क्षेत्र के आसपास के राज्यों के लिए भी यह फायदेमंद साबित होगा।
प्रधानमंत्री धौलासिद्ध पनबिजली परियोजना की भी आधारशिला रखेंगे। यह हमीरपुर जिले की पहली पनबिजली परियोजना होगी। 66 मेगावाट की इस परियोजना का निर्माण 680 करोड़ रुपये से अधिक की लागत से किया जाएगा। इससे प्रति वर्ष 300 मिलियन यूनिट से अधिक बिजली का उत्पादन होगा।
प्रधानमंत्री सावरा-कुड्डू पनबिजली परियोजना का उद्घाटन करेंगे।111 मेगावाट की इस परियोजना का निर्माण लगभग 2080 करोड़ रुपये की लागत से किया गया है। इससे प्रति वर्ष 380 मिलियन यूनिट से अधिक बिजली का उत्पादन होगा, और राज्य को सालाना 120 करोड़ रुपये से अधिक का राजस्व अर्जित करने में मदद मिलेगी।
प्रधानमंत्री हिमाचल प्रदेश ग्लोबल इन्वेस्टर्स मीट के दूसरे ग्राउंड ब्रेकिंग समारोह की भी अध्यक्षता करेंगे। इस बैठक से लगभग 28,000 करोड़ रुपये की परियोजनाओं की शुरुआत के साथ क्षेत्र में निवेश को बढ़ावा मिलने की उम्मीद है।
अणु ऊर्जा विभाग
सरकार ने कहा है कि तमिलनाडु में कूडनकुलम बिजली संयंत्र के कारण कोई विस्थापन नहीं हुआ
विस्तृत दिशा-निर्देशों के अनुसार केकेएनपीपी में समूह ‘सी’ के पदों पर 72 परियोजनाओं से प्रभावित व्यक्तियों की बहाली
केंद्र सरकार ने कहा है कि तमिलनाडु में कूडनकुलम बिजली संयंत्र के कारण कोई विस्थापन नहीं हुआ है।
राज्यसभा में एक प्रश्न के जवाब में विज्ञान एवं प्रौद्योगिकी राज्यमंत्री ; अर्थ विज्ञान राज्यमंत्री ; प्रधानमंत्री कार्यालय में राज्यमंत्री; कार्मिक, लोक शिकायत, पेंशन, परमाणु ऊर्जा और अंतरिक्ष राज्यमंत्री डॉ. जितेन्द्र सिंह ने कहा कि राज्य सरकार ने जमीन-जायदाद के बारे में जो मुआवजा तय किया था, वह भू-स्वामियों को चुका दिया गया था।
इस बहाली प्रक्रिया के जरिये 72 परियोजनाओं से पीड़ित होने वाले व्यक्तियों को अब तक नौकरी दी जा चुकी है। ठेकेदारों के साथ बड़ी संख्या में स्थानीय लोगों को भी रोजगार दिया गया है। इसके अलावा, सामान और सेवाओं की आपूर्ति करने को स्थानीय लोगों के लिये अवसर भी पैदा किये गये हैं।
जो परियोजना स्थापित की गई, उसने एनपीसीआईएल में स्थानीय लोगों के लिये रोजगार के अवसर पैदा किये हैं। विस्तृत दिशा-निर्देशों के अनुसार केकेएनपीपी में समूह ‘सी’ के पदों पर 72 परियोजनाओं से प्रभावित व्यक्तियों की बहाली में आयु और अंक-प्रतिशत की आवश्यक योग्यता में भी ढील दी गई है।
सड़क परिवहन एवं राजमार्ग मंत्रालय
एनएचएआई ने मानसून से पहले राष्ट्रीय राजमार्गों को अच्छी हालत में लाने की तैयारी की
राष्ट्रीय राजमार्गों को मरम्मत-रहित और यातायात योग्य स्थिति में रखने के लिए, भारतीय राष्ट्रीय राजमार्ग प्राधिकरण  ने अपने क्षेत्रीय अधिकारियों  और परियोजना निदेशकों  को निर्देश दिए हैं कि वे बरसात के मौसम को ध्यान में रखते हुए उच्च प्राथमिकता के आधार पर राष्ट्रीय राजमार्गों के रख-रखाव का कार्य करें। इसका उद्देश्य समय पर कार्य करना और राजमार्ग को मानसून के मौसम से पहले यानी 30 जून, 2020 तक यातायात के योग्य बनाना है।
एनएचएआई ने अपने आरओ/पीडी योजना की मदद करने और बेहतर प्राथमिकता के लिए नए नीति दिशा-निर्देश जारी किए हैं; और इसके बाद वह वांछित तरीके से राजमार्ग रख-रखाव की प्रक्रिया में तेजी लाएगा। उसका लक्ष्य अपेक्षित गतिविधियों की गहन योजना सुनिश्चित करना और समयबद्ध तरीके से उसका कार्यान्वयन करना है।
एनएचएआई के क्षेत्रीय अधिकारियों को रख-रखाव गतिविधियों के बारे में तेजी से निर्णय लेने के लिए पर्याप्त वित्तीय अधिकार दिए गए हैं। परियोजना निदेशकों को सलाह दी गई है कि वे विभिन्न राजमार्गों की दुर्गति  की पहचान के लिए कार माउंटेड कैमरा/ड्रोन/नेटवर्क सर्वेक्षण वाहन  आदि के जरिये प्रौद्योगिकी संचालित उपकरणों की सहायता से राजमार्गों की स्थिति का आकलन करें और उसके बाद सुधार की योजना तैयार करें।
सभी क्षेत्र अधिकारियों को निर्देश दिया गया है कि वे समयसीमा का पालन करें, नियमित रूप से रख-रखाव के काम की प्रगति की निगरानी करें और नियमित अंतराल पर प्राधिकरण को रिपोर्ट करते रहें।
एनएचएआई मुख्यालय अपने प्रोजेक्ट मैनेजमेंट सॉफ्टवेयर- डेटा लेक के जरिये प्रगति की बारीकी से निगरानी करेगा, जहां मरम्मत संबंधी अन्य जानकारी के अलावा मरम्मत कार्यों से पहले और बाद की तस्वीरें अपलोड की जाएंगी।
पर्यावरण, वन एवं जलवायु परिवर्तन मंत्रालय
भागीरथी पर्यावरण संवेदनशील क्षेत्र के जोनल मास्टर प्लान को मंजूरी
उत्तराखंड राज्य में चारधाम सड़क परियोजना की समीक्षा बैठक में, केंद्रीय पर्यावरण मंत्री, श्री प्रकाश जावड़ेकर ने वीडियो कॉन्फ्रेंसिंग के माध्यम से बताया कि जोनल मास्टर प्लान , उत्तराखंड सरकार द्वारा तैयार किया हुआ और जलशक्ति मंत्रालय द्वारा मूल्यांकन किया हुआ, को पर्यावरण, वन एवं जलवायु परिवर्तन मंत्रालय द्वारा 16 जुलाई, 2020 को मंजूरी प्रदान कर दी गई है।
18 दिसंबर, 2012 को, स्थानीय लोगों की आवश्यकताओं को ध्यान में रखते हुए, 4179.59 वर्ग किलोमीटर क्षेत्र को कवर करने वाले, गौमुख से उत्तराकाशी तक भागीरथी पर्यावरण संवेदनशील क्षेत्र की अधिसूचना को पर्यावरण, वन एवं जलवायु परिवर्तन मंत्रालय द्वारा जारी किया गया था, जिसमें स्थानीय लोगों की आवश्यकताओं को ध्यान में रखते हुए उनके अधिकारों और विशेषाधिकारों को प्रभावित किए बिना उनकी आजीविका सुरक्षित रखने के लिए पर्यावरण अनुकूल विकास को भी सुनिश्चित किया गया था। बाद में 16 अप्रैल, 2018 को, सड़क, परिवहन एवं राजमार्ग मंत्रालय, भारत सरकार, उत्तराखंड सरकार और इंडियन रोड कांग्रेस के साथ परामर्श करने के बाद अधिसूचना में संशोधन किया गया।
भागीरथी पर्यावरण संवेदनशील क्षेत्र की अधिसूचना में उत्तराखंड सरकार को जेडएमपी तैयार करने का अधिकार प्रदान किया गया, जिसे निगरानी समिति की देखरेख में लागू किया जाना था। जेडएमपी वाटरशेड दृष्टिकोण पर आधारित है और इसमें वन एवं वन्यजीव, जल प्रबंधन, सिंचाई, ऊर्जा, पर्यटन, सार्वजनिक स्वास्थ्य एवं स्वच्छता, सड़क अवसंरचना आदि के क्षेत्र में गवर्नेंस भी शामिल हैं।
जेडएमपी के अनुमोदन से, इस क्षेत्र में संरक्षण और पारिस्थितिकी को बढ़ावा मिलेगा और जेडएमपी के अंतर्गत प्रदान किए गए अनुमति के अनुसार विकासात्मक गतिविधियां भी शुरू की जाएंगी।
उत्तराखंड राज्य में चारधाम सड़क परियोजना की समीक्षा बैठक की अध्यक्षता केंद्रीय सड़क परिवहन एवं राजमार्ग एवं एमएसएमई मंत्री, श्री नितिन गडकरी ने की। इस बैठक में, उत्तराखंड के मुख्यमंत्री श्री त्रिवेंद्र सिंह रावत, केंद्रीय सड़क परिवहन एवं राजमार्ग राज्य मंत्री जनरल  वी के सिंह और राज्य के पर्यावरण एवं वन और पीडब्लूडी मंत्रियों सहित अन्य लोगों ने हिस्सा लिया। इस बैठक में, सड़क परिवहन एवं राजमार्ग, पर्यावरण एवं वन मंत्रालय के सचिवों, डीजी सड़क , डीजी  और दोनों मंत्रालयों और राज्य सरकार के वरिष्ठ अधिकारियों ने भी हिस्सा लिया।
जेडएमपी के अनुमोदन से क्षेत्र के संरक्षण और पारिस्थितिकी को बढ़ावा मिलेगा और जेडएमपी के अंतर्गत दी गई अनुमति के अनुसार विकासात्मक गतिविधियों की भी शुरूआत की जाएंगी। इस मंजूरी से चारधाम परियोजना को तीव्र गति से निष्पादित करने का रास्ता भी खुलेगा।
एसजी/एएम/एके/डीसी-
(Visitor Counter : 707
सड़क परिवहन एवं राजमार्ग मंत्रालय
तमिलनाडु में चेन्नई बंदरगाह से मदुरावॉयल कॉरिडोर की परियोजना दिसंबर 2024 तक पूरी कर ली जाएगी
ट्वीट्स की एक श्रृंखला में केंद्रीय सड़क परिवहन और राजमार्ग मंत्री श्री नितिन गडकरी ने कहा कि नये भारत में बाधा रहित मल्टीमॉडल कनेक्टिविटी प्रदान करने की दिशा में काम करते हुए तमिलनाडु में चेन्नई बंदरगाह से मदुरावॉयल कॉरिडोर की परियोजना को 5800 करोड़ रुपये की अनुमानित लागत से विकसित किया जा रहा है।
उन्होंने कहा कि 20.5 किलोमीटर लंबे इस प्रस्तावित एलिवेटेड स्ट्रेच को 4 खंडों में विकसित किया जाएगा जो चेन्नई बंदरगाह के अंदर शुरू होकर मदुरवॉयल इंटरचेंज के बाद समाप्त हो जाएगा।
श्री गडकरी ने कहा कि यह परियोजना दिसंबर 2024 तक पूरी हो जाएगी और यह चेन्नई जाने वाले बंदरगाह यातायात के लिए एक समर्पित फ्रेट कॉरिडोर के रूप में काम करेगी। इससे चेन्नई बंदरगाह की रखरखाव क्षमता में 48 प्रतिशत की वृद्धि होगी, जिसके कारण इस बंदरगाह पर प्रतीक्षा समय 6 घंटे कम हो जाएगा।..एमजी/एएम/आईपीएस/एसएस
(Visitor Counter : 337
कौशल विकास एवं उद्यमिता मंत्रालय
अंतरराष्ट्रीय महिला दिवस पर कौशल विकास और उद्यमशीलता मंत्रालय ने कौशल विकास में महिलाओं के योगदान को सराहा
उत्थान करें, कठिन परिश्रम करें , पहचान बनाएं और जो चाहे वह हासिल करें- डॉ महेंद्र नाथ पांडे
कौशल विकास और उद्यमशीलता मंत्री डॉ. महेंद्र नाथ पांडे ने आज नई दिल्ली में एनडीएमसी कन्वेंशन सेंटर में अंतर्राष्ट्रीय महिला दिवस के अवसर पर आयोजित एक समारोह का उद्घाटन किया। इस मौके पर उन्होंने देश भर की महिला उद्यमियों को कौशल विकास में उनके द्वारा दिए गए योगदान, नौकरी की चाह रखने वाली महिलाओं से नौकरी देने वाली महिला उद्यमी बनकर अपने क्षेत्र में सफलता के नए प्रतिमान बनाने के लिए सम्मानित किया। डॉ. पांडे ने पूरे भारत में महिला उद्यमियों के ईमानदार और अथक प्रयासों की सराहना करते हुए कहा कि उन्होंने प्रतिकूल परिस्थितियों को अवसर में बदला है।
समारोह में डॉ महेंद्र नाथ पांडे ने उल्लेखनीय काम करने वाली महिला उद्यमियों को प्रशंसा पत्र दिया। इस अवसर पर, मंत्री ने सभी महिला पुरस्कार विजेताओं को बधाई दी और कहा कि एक स्वतंत्र महिला समाज में सकारात्मक बदलाव ला सकती है और उसे आगे ले जा सकती है। उन्होंने कहा कि सरकार महिलाओं के सशक्तिकरण के लिए प्रतिबद्ध है। उन्होंने आगे कहा कि कौशल विकास और उद्यमशीलता मंत्रालय, महिला और बाल विकास मंत्रालय के सहयोग से, 10,000 दिव्यांग महिलाओं को आत्म निर्भर और नौकरी देने वाली उद्यमी बनाने के लिए प्रशिक्षण प्रदान करेगा।
उन्होंने कहा कि सरकार सभी जन कल्याणकारी योजनाओं के केंद्र में महिलाओं को रख रही है, जिससे वह सक्षम और सशक्त बन सके । उन्होंने कहा, "भारत सरकार के सभी मंत्रालय विभिन्न योजनाओं के माध्यम से देश की महिलाओं को सशक्त बनाने के लिए काम कर रहे हैं।" उन्होंने कहा कि यह प्रयास लंबा रास्ता तय करेगा और आत्मनिर्भर भारत को हकीकत में बदलेगा।
इस अवसर पर, कौशल विकास और उद्यमशीलता मंत्रालय के सचिव श्री प्रवीण कुमार ने कहा कि "महिला उद्यमी न केवल स्वतंत्र बन गई हैं, बल्कि उन्होंने लिंग के कारण आने वाली बाधाओं को भी तोड़ दिया है"। उन्होंने कहा कि "प्रधानमंत्री कौशल विकास योजना के तहत सफल प्रशिक्षुओं में से 20 प्रतिशत उद्यमी बन गए हैं"।
इस अवसर पर, देश के विभिन्न हिस्सों से कई महिला उद्यमियों ने वीडियो कॉन्फ्रेंस के माध्यम से अपनी व्यक्तिगत सफलताओं को साझा किया और विभिन्न कार्यक्रमों के माध्यम से उनके जीवन को बदलने के लिए कौशल विकास मंत्रालय को धन्यवाद दिया। अंत में मंत्री ने समारोह में उपस्थित सभी महिलाओं को बधाई दी और उन्हें खुद का उत्थान करने, कड़ी मेहनत करने, अपनी पहचान बनाने और जो वो चाहती हैं उसे हासिल करने के लिए प्रेरित किया।
शिक्षा मंत्रालय
'काशी तमिल संगमम' के दूसरे दिन तमिलनाडु के प्रतिनिधियों के पहले जत्थे ने सारनाथ और गंगा घाटों का अवलोकन किया
काशी तमिल संगमम में शामिल होने के लिए तमिलनाडु से काशी आए प्रतिनिधियों के पहले जत्थे ने पवित्र नदी गंगा के घाट, श्री काशी विश्वनाथ मंदिर, तथागत घाट और मूलगंधा कुटी विहार सारनाथ और बनारस हिंदू विश्वविद्यालय के विशाल परिसर में स्थित प्रदर्शनी स्थलों का अवलोकन किया। ।
प्रतिनिधि सुबह-सुबह गंगा नदी के तट पर पहुंचे। प्रतिनिधियों ने तेज धूप में सुबह की ठंडक का आनंद लेते हुए हनुमान घाट पर स्नान किया। स्नान के बाद वे बाबा दरबार पहुंचे जहां उन्होंने काशी विश्वनाथ मंदिर में ध्यान किया। पवित्र गंगा में स्नान और बाबा का ध्यान उनके लिए अत्यंत संतुष्टिदायक रहा था।
प्रतिनिधियों ने सारनाथ का भी दौरा किया। यह स्थल चार प्रमुख बौद्ध तीर्थ स्थलों में से एक है। सारनाथ के निकट सराय मोहना में स्थित तथागत घाट का भ्रमण कर वे बहुत प्रसन्न हुए और सांस्कृतिक संध्या का आनंद लिया। उन्होंने भगवान बुद्ध के पहले उपदेश के स्थल पर जाकर हजारों वर्ष पुराने इतिहास और विरासत के बारे में जानकारी प्राप्त की। प्रतिनिधियों ने पुरातात्विक परिसर, 'मूलगंधा कुटी विहार' और इसके आसपास के आकर्षणों को देखकर प्रसन्नता व्यक्त की।
प्रतिनिधियों, जिनमें ज्यादातर तमिलनाडु के विद्यार्थी शामिल थे, ने सुबह बनारस हिंदू विश्वविद्यालय परिसर और "काशी तमिल संगमम" स्थल पर स्थित विभिन्न प्रदर्शनी स्थलों का भी दौरा किया। उन्होंने दो पवित्र शहरों के समृद्ध सांस्कृतिक और इतिहास के बारे में जानने और ज्ञान इकट्ठा करने में सफलता प्राप्त की।
शिवमय  और शक्तिमय  ने मिलकर "संगम" को प्रज्ज्वलित किया और इसकी आभा के अन्तरगत पूरी घटना का उत्साह हर पीढ़ी के दिल में उतर गया।
इस कार्यक्रम में अब तक तमिलनाडु के मेहमानों और प्रतिनिधियों की उपस्थिति न केवल ऐतिहासिक "काशी तमिल संगमम" कार्यक्रम में प्रेरणादायक है, बल्कि बड़ी संख्या में स्थानीय काशी निवासियों की उपस्थिति भी उल्लेखनीय थी।
रेल मंत्रालय
सेमी हाई स्पीड ट्रेन सेट  के 44 सेटों के निर्माण के लिए निविदा रद्द
सेमी हाई स्पीड ट्रेन सेट  के 44 सेटों के निर्माण के लिए जारी निविदा निरस्त कर दी गई है।
संशोधित सार्वजनिक खरीद  ऑर्डर के अनुसार नई निविदा एक सप्ताह के भीतर जारी की जाएगी।
प्रधानमंत्री कार्यालय
प्रधानमंत्री 7 जून को भारतीय जनऔषधि परियोजना और सस्ते कार्डियक स्टेंट तथा घुटना प्रत्यारोपण के लाभार्थियों से ‘संवाद’ करेंगे
प्रधानमंत्री श्री नरेन्द्र मोदी 7 जून को 930 बजे सुबह वीडियो कांफ्रेंस के जरिए प्रधानमंत्री भारतीय जनऔषधि परियोजना  और सस्ते कार्डियक स्टेंट तथा घुटना प्रत्यारोपण के लाभार्थियों से बात-चीत करेंगे।
इस ‘संवाद’ का उद्देश्य यह जानना है कि इन पहलों ने मरीजों और विशेष रूप से गरीबों के जीवन में कैसे परिवर्तन लाया है, इसके साथ ही उनसे पहली प्रतिक्रिया प्राप्त करना भी है।
यह पूरा ‘संवाद’ विभिन्न सोशल मीडिया प्लेटफॉर्मों जैसे नमो ऐप, यूट्यूब, फेसबुक इत्यादि के माध्यम से उपलब्ध होगा।